Ekspertët: Komunitetet e forta myslimane ndihmojnë në parandalimin e akteve terroriste
Qendra Islamike në Ralli të Karolinës së Veriut përpiqet të luftojë radikalizmin.
4-vjeçari Abdulrahman Asal del përjashta për të luajtur pasi ka mbaruar ditën e kopshtit dhe ai inkurajohet nga i jati. Imam Sameh Asal, i lindur në Egjit, thotë se Qendra Islamike në Ralli është një qendër paqeje dhe jo stërvitjesh për terroristët. Ai thotë se kjo qendër përpiqet të luftojë radikalizmin nëpërmjet arsimimit të myslimanëve të komunitetit: Disa mendojnë se një ndjenjë izolimi bëri që Mohammad Omar Aly Hassan, Zijad Jagi and Hysen Sherifi të përfundonin në burg. Hysen Sherifi nga Kosova dhe me banim në Karolinën e Veriut u arrestua para 2 vjetësh. Tre të akuzuarit, që shkonin në Qendrën Islamike të Rallit, u arrestuan nën akuzat për komplot në sulme terroriste nëpër botë. Personi i katërt, Daniel Patrick Boyd, i akuzuar si udhëheqës i grupit, e ka pranuar fajësinë. Prokurorët thonë se ai u largua nga xhamia sepse mendonte se ajo ishte tepër e moderuar. Si rezultat i arrestimeve për terrorizëm, shumë amerikanë ngrenë pyetjen se çfarë ndodh në xhamitë si kjo në Ralli. Imami Saleh thotë se islamizmi predikon bamirësinë, pranimin e besimeve të tjera fetare dhe respektimin e ligjit. Ky është një mesazh që studjuesit në Qendrën Triangle për terrorizmin dhe sigurinë kombëtare afët Rallit thonë se është mbizotërues, madje edhe shumë xhami të tjera kanë shtuar shërbimet shoqërore. Profesori i Universitetit Duke, David Schanzer, njëri prej studiuesve, thotë se komunitetet e forta mund të bëjnë më shumë se sa forcat e rendit në parandalimin e veprimtarive terroriste. Profesori Schanzer thotë se arrestimi i amerikanëve myslimanë, që akuzohen për terrorizëm, shpesh është rezultat i informacionit të dhënë nga komunitetet myslimane. Profesori mendon se kjo është provë se dënimet e shpeshta të terrorizmit nga imami Sameh Asal dhe imamë të tjerë nuk bëhen thjeshtë për propagandë.